Source: http://www.bihon.ro/atat-de-aproape-de-semifinale/news-20110203-08212817
Timestamp: 2019-11-12 03:50:22+00:00

Document:
Atât de aproape de semifinale - BIHON
Atât de aproape de semifinale
3. februarie 2011 07:35	 Reactualizat la:	 3. februarie 2011 07:43
Poloiştii orădeni au făcut astă seară un meci mare în faţa uneia dintre cele mai titrate echipe ale poloului maghiar, Honvéd Budapesta, pe care au dominat-o pe alocuri cu autoritate şi doar neşansa de la loviturile de departajare i-a împiedicat să acceadă în semifinalele LEN Trophy.
FOTO: CSM Digi Oradea - Honved
Meciul în sine a fost dramatic. Monostori a deschis scorul pentru gazde, Diaconu a făcut 2-0, dar primul sfert s-a încheiat cu 3-2. Diferenţa de un gol s-a menţinut până la pauză, scor 5-4. Sfertul trei a fost spectaculos. CSM DigiOradea a refăcut pentru prima dată diferenţa de trei goluri, scor 7-4, după care s-a desprins la patru goluri, scor 8-4, prin reuşita lui A. Creţu. Gazdele conduceau înaintea ultimului sfert cu 8-5 şi calificarea se profila. Din nefericire, descalificările lui Kádár şi Monostori au cântărit enorm în desfăşurarea ulterioară a meciului. Egalitatea s-a păstrat şi după ultimul sfert, scor 9-6, după care au urmat cele două reprize de prelungiri. Cele două echipe, sleite de puteri, au înscris câte un gol, prin Negrean, respectiv Hárai, diferenţa de trei goluri păstrându-se, scor 10-7.
Din păcate, Honvéd a câştigat loteria penalty-urilor de departajare, deşi Barát a apărat prima lovitură a maghiarilor. Hárai, Salamon, Szivós şi Tóth au înscris, în timp ce cei doi centru orădeni, Chioveanu şi Kincses nu l-au putut învinge pe portarul naţionalei Ungariei, Gergely. Honvéd s-a impus la penalty-uri cu 4-2, obţinând o calificare pe muchie de cuţit în semifinalele LEN Trophy. CSM Digi părăseşte pentru a doua oară consecutiv competiţia în sferturile de finală, dar în acest an ar fi meritat din plin să acceadă mai departe.
Bazinul Olimpic „Ioan Alexandrescu”. Spectatori: circa 1200
CSM Oradea – Honvéd Groupama Budapesta 12-11 (3-2, 2-2, 3-1, 1-1; 0-1, 1-0; 2-4)
CSM Oradea: Barát, D. Creţu – portari; Samuilă, Baidoc, Diaconu 3 (2 din 5 metri), Chioveanu, Popoviciu, Tarnoveţchi, Kincses 1, A. Creţu 4 (1 din 5 metri), Monostori 1, Kádár, Negrean 3. Antrenor: Cornel Gordan
Honvéd: Gergely, Lévay – portari; Hangodi, Mátyás, Salamon 2 (2 din 5 metri), Bátori 1, Jansik 2, Szivós 3 (1 din 5 metri), Tóth 1 (din 5 metri), Gor Nagy, Angyal, Hárai 3 (1 din 5 metri). Antrenor: Vad Lajos
Arbitri: Nenad Peris (Croaţia), Hans Klopper (Olanda). Delegat LEN: Bartholomew Muscat (Malta)
Superiorităţi numerice: 11-12
Descalificări: Kádár ’23, Monostori ’30, ambii pentru câte trei eliminări / Tóth ’14, eliminat definitiv cu drept de înlocuire
Taguri: csm oradea, cupa LEN, Honvéd

References: CSM 
 CSM 
 CSM 

CSM 

CSM 
 csm